經數:一七三九

經名:新華嚴經論卷第十八

頁數:八四一

上       欄

之定雖無三界現行之惑. 皆是厭患對治伏

滅無爲無能起惑. 我生不起悲智亦亡. 住滅

定者. 頭上擊鼓亦不聞知. 化火燒父母分段

身入變易生死. 如是二乘斷惑不分別法. 意

勢相似. 或有聲聞. 以十二緣生得道. 如是三

乘觀行緣覺聲聞. 淨土菩薩所得道者. 皆是

出世三乘互用通爲九乘. 大體以約勝□經.

得伏三界煩惱不起. 得意生身. 無分段生死

得變易生死. 非是應眞任智自在無出入體任

智應衆生利樂不息. 廣如勝髮之意. 以是義

故. 色界無色界及三乘禪. 有比有掉. 如大乘

中留惑潤生菩薩. 道前安立三十心習種性

性種性道種性方入聖種性. 四攝四無量心

三十七助道品觀十波羅蜜名目相似. 若以

攝化境界及見佛數量意生身智生身成佛因

果. 總皆不同. 以是義故. 如是留惑潤生菩薩

所修定亦比亦掉. 爲但得三種意生身未得

如來智生身故. 乃至七八九十地得種類俱

生無行作意生身菩薩. 但得三界煩惱中空

觀. 折伏現行不起. 於意生身中自在故. 非是

生如來一切種智家故. 非是於如來一切種

智中起慣習故. 所云成佛定滿三祇. 所見佛

境初地菩薩. 但云供養百佛及攝化百佛世

界. 但得百法明門. 如此華嚴經者. 初發心菩

薩初發如來一切種智之心. 名爲菩提心. 如

初發心住. 創生一切諸佛一切種智慧大智

慧家. 生初發心時便成正覺. 爲會諸佛一切

種智與自智一故. 成佛不出刹那之際以智

境界非延促故. 攝化境界遍百佛刹微塵數.

中      欄

又多百佛明智境德用無盡無限重重故. 此

猶約隨位進修之言計體一卽一切無限也.

如十地中初地菩薩供養多百佛多百千佛雖

數不離百數. 然多百卽無限. 與單百無比. 是

故四念四攝四無量心十波羅蜜. 一一法悉

皆無限. 是故此十住菩薩所修定業. 不屬世

間出世間比掉之定也. 已釋住於深定不比

不擧竟. 如文入深禪定. 得佛神通者. 如上色

界無色界天及三乘神通. 色無色界神通息

心想. 淨報得神通. 二乘神通依定. 前所念淨

土菩薩神通得淸淨意樂. 神通如三種意生

身. 是如此經中入深禪定得佛神通者. 以心

稱理. 源無出入. 體無靜亂. 體無造作. 性任理

自眞. 不生不伏. 理眞智應. 性自遍周. 三世十

方一時普應. 對現色身. 隨智應而化群品. 而

無來往. 亦不變化. 名佛神通. 智無所依止.

無形色體無來去性. 性自遍周. 非三世攝. 而

能普應三世之法. 名曰神通. 是故經云. 智入

三世而無來往爲三世. 是衆生情所妄安. 非

實有故. 爲智體無形無色不造作而應群品.

名之爲神. 圓滿十方無法不知無根不識. 名

之爲通. 經云. 依無作門修諸淨行者. 以此無

作門修法界虛空界行海. 周遍淸淨故. 智無

所爲名之爲修. 知根同事名之爲行. 行無不

利非作非生. 名爲無作門也. 常處十方一切

三界受生利俗而無染淨. 名之爲淨行故. 經

云. 與三世佛同一體性者. 爲法身智慧同也.

三世廣大劫一念同. 三世諸佛普賢共行大

智大悲圓滿同. 經云. 有十種法令諸菩薩速

下      欄

入諸地者. 明於初發心住位而遍知諸住諸行

諸□向諸地法門. 爲一卽一切故. 一切卽一

故. 卽因卽果故. 卽如善財童子. 見彌勒菩薩

已. 彌勒還令[&FFFF]#見文殊師利. 明因果不異亦

不離故. 此亦如是. 從初發心住佛果地位一

念齊進. 而亦不出一念中. 修成正覺. 佛因果

及菩薩行悉圓滿故. 如善財. 一生龍女不出

一刹那際. 三生成佛總相似故. 云一切成佛

者. 明今生是父母分段身. 是信心及見道修

行生. 捨分段身. 入變易生名爲一生. 亦不出

刹那際. 無古今性. 無分段性. 無變易性. 萬

相如幻故. 如化故. 非滅故. 無三世故. 以此

初住遍修諸佛住諸地故. 貫通諸法總一時一

法. 多少延促自在無□. 不出一刹那際故. 法

如是故. 去情以智觀之可見. 經云. 知一切衆

生與諸如來同一體性者. 三乘菩薩知一切

衆生同有如來佛性. 理性此經知一切衆生

同有如來一切種智之性. 如經下文有經卷

如三千大千世界. 內在小衆生身中. 有人成

佛. 破此微塵出此經卷. 言微塵許大. 衆生皆

有佛一切種智故. 菩薩成佛化之. 總得如來

一切種智故. 達理之智名一切智. 差別智名

一切種智. 經云. 聞諸佛土悉願往生者. 不出

塵中智遍現應供養十方一切諸佛而無來

去. 經云諸次第定者. 色界四禪菩薩次第能

入. 於無色界四禪菩薩悉能順入. 或超間入

出. 如涅槃經□維分說. 從初禪入三禪定出.

空處入無所有處出. 非想處入空處出. 如是

超間. 如是次第. 如此經方網三昧. 一方入定

經數:一七三九

經名:新華嚴經論卷第十八

頁數:八四二

上       欄

十方起. 十方入定一方起等. 具如十信位中

說. 三摩[&FFFF]#底智印者. 明寂用同起印諸萬法

無不明了. 如大海水而現萬像. 淨智普印一

切萬法. 皆能了知. 而無能所. 亦無作者. 經

云. 善觀諸法得實相印者. 以無作無依無想

大智印印諸萬法. 起唯法起. 無有無明三世

繫著. 名實相印. 經云. 入眞三昧者. 無三界及

三乘染淨比掉是也. 離諸僻見者. 有無二見

是. 內見外見身見邊見戒取見取等總是. 乃

至六十二見是. 六十二見者. 於一切法上繫

有四見. 一常. 二無常. 三亦常亦無常. 四非常

非無常. 於五陰上各有四見. 四五二十. 三世

五陰上合爲六十. 本二見共爲六十二見. 一

切僻見不離此也. 普門慧者. 遍知衆生諸根

及法智一切智智種種差別智也. 色界衆生

爲住定故. 敎令起觀. 無色界衆生爲修無相

觀故. 敎微妙智. 慧爲相不當情智慧利故. 六

和敬法者. 一身. 二口. 三意. 四戒. 五施. 六見.

名爲六和敬法. 於衆生田中下佛種子者. 示

一切衆生菩提理智故. 及微少善根爲勝緣

故. 六通前已釋訖. 如十通品說. 十神通如經

具明. 已下頌中兩行一頌文自具足. 隨文稱

歎. 最下長行一行. 明大衆聞法歡喜奉行分.

此之一會昇□利天宮品是序分. 從偈[&FFFF]#品

以下是正說分. 動地興供是流通分

昇夜摩天宮品第十九

將釋此品約作三門分別. 一釋品名目. 二釋

品來意. 三隨文釋義

一釋品名目者. 何故名夜摩天宮. 明以處表

中      欄

法. 此天名爲時分天. 爲此天無日月晦明以

蓮華開爲□合爲夜故. 名時分天故. 爲表十

行法門知時而應總化不可不知時故. 故以

時分天. 以表知根而對行不可一向爲也. 知

是人天種二乘三乘一乘種. 可以何善根而

接引之故. 以時分天以表所行之行須以知

時故. 須彌山以表十住之法門. 明從信昇進

離凡夫地故. 又表十住之位初登法頂至相

盡處故. 又表須彌處大海中. 高八萬四千由

旬. 非手足所攀緣而昇上故. 明初十住之位

非以有心思心觀行攀緣所及. 以無思不爲.

蕩然智應萬法無依. 方可昇也. 此十行之立

處夜摩之中. 明依空而住不與人連. 十行亦

然. 依法空而行. 行知時而益俗也. 故處此

天而表之也. 於兜率天說十□向. 爲明其處

居欲界天之中. 又明此天樂知足也. 以表十

□向以□正智處俗利生處大悲門饒益一切

於諸境界無所貪心故. 處此天以爲所表. 昇

他化天說十地法門者. 超過化樂明至欲界

際. 表十地自在超昇化樂至欲界之頂化心

魔王至欲盡際故. 昇第三禪說佛華法門. 明

普賢行滿. 表以行法悅無盡衆生故. 又彰第

四禪是佛位故. 此約進修昇降表法. 且如是

安立. 然其理智一一遍周無去來也. 以此皆

云不離菩提道場普光明殿而昇□利夜摩兜

率等. 如第三禪超初禪二禪者. 明位位倍勝

故. 此一會未有來文. 是瓔珞本業經. 如來領

聲聞菩薩衆. 向菩提樹下. 脫往昔於菩提樹

下初成正覺時說法界經. 一一排次至第三

下      欄

禪故. 是故於此夜摩天以表十行

二釋品來意者. 前明十住昇進以昇須彌之

頂. 此明十行之昇進以至夜摩. 以次此品

須來

三隨文釋義者. 於中大義義分爲二. 一長科

經意. 二隨文解釋. 第一長科. 經意者. 此一品

四十九行經中. 約作十段長科. 一爾時如來

威神力故已下至□對於佛有三行半經. 明

十方同見如來不離其處分. 二爾時已下至寶

莊嚴殿可有兩行經. 明不離十方一切菩提

場普光明殿而昇夜摩天分. 三時夜摩天王

已下至時彼天王敷置座已已下有十四行

經. 明時分天王遙見佛來化座莊嚴及恭敬

分. 四向佛世尊已下至入此宮殿可兩行半

經. 明時分天王請佛入殿昇座分. 五時佛受

請已下至悉亦如是可有一行經. 明如來受

請都結十方同然分. 六爾時天王已下有一

行半經. 明天王憶昔往因說頌歎佛分. 七

說頌之中有二十行頌歎十如來曾來入此天

宮分. 八如此世界已下至歎佛功德有兩行

半經. 明十方同此一時歎佛分. 九爾時世尊

已下至諸所住處可兩行經. 明如來受請入

殿殿博寬容分. 十十方世界悉亦如是. 此總

結十方同此分. 第二隨文解釋者. 初爾時已

下至□對於佛. 明十方一切處□遍滿無增

減故. 言不離菩提樹須彌頂而昇夜摩天者.

明智遍一切處而示其身非去來故. 云遙見

佛來者. 明從十住向十行位故. 卽以神力

化座者. 明行位依空智而成無能所定建立

經數:一七三九

經名:新華嚴經論卷第十八

頁數:八四三

上       欄

故. 以座表行. 號曰蓮華. 明無作行成無所染

著故. 藏者含容義. 明無行之行含藏衆善故.

師子者明無畏也. 以無爲之理智處生死而

無畏故. 此依主爲座名. 百萬層級者. 明十住

十千十行百萬. 明隨位昇進階級故. 百萬

金網以爲絞絡者. 明此位中以行網化衆生

故. 此爲報得依果故. 十住十千十行百萬明

昇進也. 華□香寶及四種帳者. 明以四攝法

方便行含攝衆生故. 四種蓋者. 明以四無量

心慈悲喜捨覆蔭衆生故. 百萬光明而爲照

曜者. 明以智眼觀根而攝化故. 天王者. 行自

在也. 恭敬頂禮者. 行行無慢也. 梵王踊躍者.

深行利生見心乞者歡喜無厭也. 百萬菩薩

稱揚者. 明以行濟物衆聖歡喜稱歎也. 天樂

奏音者. 明善能說法所招果也. 四種雲者以

行慈覆俗. 前云蓋. 後云四種雲. 明約器大小

覆育故. 摩尼雲亦然. 隨根大小照燭與益故.

百萬善根所生者. 明已上莊嚴皆明約行中

善根所生故. 爲行能利物積善卽得諸覆護

衆福所嚴. 已下如文可解. 云善來善逝者. 善

滅衆惡苦災. 逝者度衆生而離縛. 時佛受請

昇殿者. 明昇進正入十行位故. 已上望佛自

德十方□自遍周. 今作昇降者. 總約衆生進

修昇降故. 二十行頌中歎十佛昔曾入此殿

者. 明今所入行理智與古無殊. 此十如來

還是約行昇進所成之號. 前十住位昇須彌

頂十如來名號. 亦是隨位會古之號. 明所入

之法不異古今諸佛故. 如十住位中. 須彌頂

上帝釋宮中. 遙見佛來. 卽於殿中安置普光

中      欄

明藏師子之座. 爲明初入如來智慧中生. 卽

以方便三昧之門. 名安置普光明藏. 卽明智

慧照曜法界藏故. 今此十行位時分天王遙

見佛來化作寶蓮華師子之座者. 明以行華

設其敎網□諸衆生令入如來智慧之境界藏

故. 蓮華表行無著義故. 化座者. 明行體以依

十住智慧虛無法身無安立也. 所作如化也.

以玆所表. 末後五行經都結十方同時歎佛

如來入殿其殿包容如天所住者. 明入位昇

進自智寬容方知佛境故

夜摩天中偈[&FFFF]#品第二十

將釋此品約作三門分別. 一釋品名目. 二釋

品來意. 三隨文釋義

一釋品名目者. 明昇夜摩天宮以說十行之

法. 此品以功德林等十菩薩衆各各以當位

之行以偈都[&FFFF]#當位之法故. 名偈[&FFFF]#品

二釋品來意者. 明欲說十行之法先須說偈

都[&FFFF]#十行之中因果法門故. 此品須來. 若不

先擧所行之因果. 十行依何有成

三隨文釋義者. 於此一品之中約作二門分

別. 一長科經意. 二隨文解釋. 第一長科經意

者. 約作五段長科. 第一爾時佛神力故已下

至結跏趺坐有十三行半經. 明隨位菩薩功

德林等十箇菩薩幷陳自行佛因果來集分.

第二如此世界已下. 至悉等無別. 可兩行經.

都擧十方世界菩薩來集同此分. 第三爾時

世尊已下. 至靡不皆現. 可兩行經. 明放光所

在分. 第四兩時功德林菩薩. 可一行經. 明觀

法說頌分. 第五從初頌已下. 有十段頌. 明十

下      欄

行之中名申自行法門因果分. 第二隨文解

義者. 從品初第一段中十三行半經之內義

分爲三. 一釋菩薩名及配隨位進修之因果.

二釋刹土遠近之意. 三釋菩薩各各同號遍

周

第一釋菩薩名及配隨位進修之因果. 約有

十種因果

第一功德林菩薩者. 如十住位中. 初生佛智

慧家故菩薩名法慧及財慧等. 此位明從慧

行福智二報廣多故. 以林爲名也. 又林者. 廣

多義. 覆蔭義. 莊嚴義. 身幹枝條華葉果實相

資義. 明十行位菩薩. 以無性智慧. 莊嚴萬行

枝條. 大悲爲葉. 覆蔭攝化一切象生. 皆令自

他菩提華果悉開發故. 如川澤有林衆鳥歸.

若仁有行多人依. 是故十行菩薩目之名林.

此當歡喜行檀波羅蜜門. 如善財十行之初

善知識名爲善. 見在林中經行. 亦如此也. 國

名三眼者. 如此位佛果號爲眼也. 世界名親

慧者. 明此十行親從華慧所生爲因. 亦常與

一切衆生. 以爲親近故. 佛果號常住眼者. 爲

親從佛智慧生故所有知根利俗直令得其常

住之智眼故. 明自得如來智慧之眼所有利

行亦令他得智眼故. 明以如來智慧觀根利

生之智卽是當位佛果也. 功德林. 是表所行

生之人. 親慧世界. 是當位所修行智慧之因.

常住眼佛. 是當位知根見解之果也. 與根本

智相應名常住眼佛

第二慧林菩薩者. 明智慧如林廣多義故. 此

是饒益行. 以智慧饒益一切衆生令不迷故.

經數:一七三九

經名:新華嚴經論卷第十八

頁數:八四四

上       欄

行戒波羅蜜. 此位以智慧爲戒體故. 如善財

童子十行中善知識釋天主童子行戒波羅蜜

以算法相法印法卽安置村營城邑吉凶之

地. 是智慧故. 十住之中以法身爲戒體. 此十

行之中以智慧爲戒體故. 慧林菩薩是修行

之人. 幢慧世界. 是所修行之因. 以慧爲戒體.

於生死中不傾動故. 無勝眼佛. 是所行之果.

以慧眼知根餘無勝故

第三勝林菩薩者. 此是無違逆之行. 主忍波

羅蜜. 諸行之中忍行爲最在行. 無忍不成行

也. 故號勝林菩薩. 如善財童子. 於此位中善

知識是優婆夷. 名爲具足. 爲忍波羅蜜總攝

衆行. 慈悲喜捨總在其中. 明優婆夷者是表

慈悲行也. 素服被髮. 是戒忍之相. 處其一室.

室開四門者. 表慈育衆生四攝法也. 十千侍

女者. 萬行具也. 以一小器濟惠無窮者. 表離

慢自高四攝無限故. 明一一波羅蜜互含容

故. 勝林菩薩. 是行行之人. 寶慧世界. 是所修

行之法. 明以忍爲衆行之寶. 可貴重故. 無住

眼佛. 卽是忍中之佛果也. 明雖行忍行而不

念所行也

第四無畏林菩薩者. 明常行精進卽於生死

利人天之無畏也. 主無屈撓行. 爲以智慧知

時知法知根利物. 不撓其事不滯其功故. 如

善財善知識明智居士. 是此位中善知識也.

爲以明智利衆生. 卽行無屈撓故. 住大興城.

是精進義故. 於市四衢道者. □饒益廣多無

限利益故. 須臾繫念作意方便故. 仰視虛空

隨所須物惠利衆生. 皆從空下者. 明智如空

中      欄

應智念故. 空爲智本. 智不異空故. 是故觀空

總隨智現也. 是故空者衆法之本. 以此觀之.

明一切功德總從空智而有. 無畏林菩薩. 是

此位行行之人. 勝慧世界. 是修行之法. 不動

眼佛. 是此位中之佛. 果故明精進之位. 不隨

物變故. 佛號不動眼故. 於境不動名爲精進

第五□愧林菩薩者. 是無癡亂行. 主禪波羅

蜜. 爲具□愧而行禪. 爲禪定發慧. 卽行無癡

亂故. 如善財善知識寶□長者. 是此位中善

知識也. 在於市中. 明行中禪體鬧而□寂. 執

善財手將詣所居之宅. 明引接也. 明於生死

市中引接將詣所居智果故. 明觀果知因. 其

宅寶嚴十層八門. 院有八門. 閣有十層. 八門

明八正道. 十層之閣約十波羅蜜之報. 一如

十度之行從下向上排之. 自具法則. 至文方

明. 此約禪體總收萬行. □愧林菩薩. 是此位

所修行之人. 燈慧世界. 是所行之法. 爲定能

起慧明照物故. 世界名燈也. 天眼佛者. 是此

位佛果也. 爲定能淨諸根故號天眼佛

第六精進林菩薩者. 此是善現行. 主般若波

羅蜜門. 爲以般若善現衆行以益含生故. 號

精進林. 如善財. 此位中善知識號普眼長者.

明初救身命. 次施飮食. 後與說法. 一一隨根

明智慧成就故. 精進林是修行之人. 金剛慧

世界. 是修行之法. 明智慧能破煩惱名金剛

故. 解脫眼佛. 是此位之佛果

第七力林菩薩者. 是無著行. 主方便波羅蜜.

明以方便處俗利生. 同其行流. 處世無著. 成

大悲行. 是爲力林也. 以眞入俗處纏不汚. 是

下      欄

故名爲力林. 如善財. 此位善知識號無厭足

王. 爲行大悲自化現身作諸不善. 還自化其

身追捉治罰. 或斷命根苦當治之. 令實衆生

懼而斷惡. 救護衆生愛而不 捨. 名無厭足. 力

林菩薩. 是能修行之人. 安樂慧世界. 是所行

之法. 審諦眼佛. 是此位果也. 爲此位是成大

慈悲門故. 名安樂世界. 約安樂衆生得名. 佛

號審諦眼者. 審知衆生應以何法化故. 方始

調伏

第八行林菩薩者. 是難得行. 主願波羅蜜. 難

得能得名爲行林. 此智位難可昇故名難得

行. 如善財童子. 此位善知識王名大光是. 第

八智隨大願滿衆生意行大饒益. 普施衆生

世間樂具. 一切智寶悉皆施之. 行林菩薩. 是

能行之人. 日慧世界是所修之法. 此位智體

增明. 世界名日慧. 明相眼佛. 是此位之果. 爲

此位智體增明. 佛果號明相眼

第九覺林菩薩者. 是善法行. 主力波羅蜜. 如

善財此位善知識號不動優婆夷. 是第九法

師位. 何故爲女身. 爲明處法師位時貞潔慈

悲柔軟. 以女表之. 此女發心已絶閻色提微

塵劫. 自發心來. 心無一念五欲之想. 明貞潔

堅固慈悲柔軟. 是法師之德也. 是故此菩薩

號曰覺林. 主力波羅蜜. 覺林菩薩是行行之

人. 淨慧世界是修行之法. 最上眼佛是所修

行之果. 爲智慧淨故佛號最上眼

第十智林菩薩者. 是眞實慧行故. 主智波羅

蜜. 在此名位相似可知. 如善財. 此位善知識

號出家外道. 名爲遍行. 明得智自在能同邪

經數:一七三九

經名:新華嚴經論卷第十九

頁數:八四五

上       欄

見攝諸邪見. 云三千之境九十六種外道我

皆爲之. 智林菩薩. 是所修行之人. 梵慧世界.

是所修之法. 紺靑眼佛. 是此位之果. 紺靑是

十行之智. 一終之滿明淨照燭之極故

第二釋刹土遠近之意. 經云. 十方各有一大

菩薩. 一一各與佛刹微塵數菩薩俱. 從十萬

佛刹微塵數國土之外諸世界中而來集會

者. 十住云百刹微塵. 此位云十萬者. 明昇進

智慧之增廣. 迷心及諸境爲塵之量. 迷執所

居名之爲國. 心隨境轉名之爲諸國土之外.

執亡智契名之爲來. 明智遍周境無不達同

號菩薩. 一一菩薩例然. 總明達迷智遍

第三釋菩薩各各同號遍周者. 明心迷諸境

塵表無明廣多故. 心悟智通遐周刹海. 一切

種智無不同其見. 故卽各各名號遍周. 明迷

時無境不惑. 悟已無境不智. 是諸菩薩已下

頂禮佛足明致敬. 昇座化座摩尼藏. 表十行

處生死而化衆生行常無垢故. 摩尼藏者. 離

垢寶也. 藏者含藏義. 師子者. 無畏也. 此明凡

夫行有染聖行無垢也. 師子依主立名故. 總

明修行者智德所行之法. 爾時世尊從兩足

上放百千億光明者. 十信足下輪中放光. 十

住足指端放光. 此十行之中足趺上放光者明

次第隨位昇進. 表法光從十千百千百千億

妙色光明總明隨位昇進也. 凡足下足指端

足趺上. 總不離所行之行也. 自此長行已下

有十段頌文. 是十林菩薩各各自頌當位所

修行之法. 以此十法共成一行. 如是一一行

中皆具十行. 口各隨自行位中名目下義. 卽

中       欄

是所[&FFFF]#之法. 如文具明. 已下如名之義. 各歎

當位所行之法. 達名知法可知

新華嚴經論卷第十八

新華嚴經論卷第十九

長者李通玄撰

十行品第二十一

將釋此品約作三門分別. 一釋品名目. 二釋

品來意. 三隨文釋義

一釋品名目者. 此品正說十種行門. 名爲十

行品

二釋品來意者. 此夜摩天宮本意. 說十行品

爲表. 此天蓮華開爲晝合爲夜. 爲此天天光

自相照. 及無有日月. 但看蓮華開合而辨晝

夜. 名爲時分天. 夜摩者梵語也. 如此位菩薩

知衆生心欲開發時. 應時接引. 未應度者與

作得度因緣. 以此處而表之. 故於此處說十

種行門. 前之兩品且明至此天處而稱歎之.

此一品正說十行之門故. 是故此品須來. 明

前之十住猶依須彌之頂. 此之十行依空. 所

行表行無著也

三隨文解釋者. 於中約分爲二. 一長科經意

二隨文解說. 第一長科經意者. 此之一品經

約作十四段長科. 第一爾時已下至是爲十

有二十五行經. 明同號功德林佛共加持功

德林菩薩正說十行分. 第二佛子已下至第

一歡喜行有四十三行經. 明正說初歡喜行

下      欄

之法門. 第三佛子已下至第二饒益行有四十

二行經. 明饒益行. 如是上下總一品通偈頌

有十四段經. 末後兩段長行. 初一段動地興

供分. 次一段功德林觀衆說頌分. 次二百二

行經. 說頌歎法分. 一品上下總通爲十四段.

如經自有分劑. 不煩科文. 如從初同號佛加

持分中約有四門分別. 一明三昧名. 二明同

號佛數. 三明同號諸佛所加. 四明諸佛所以

共入定菩薩同號. 第一明三昧名者. 何以名

善思惟三昧. 三昧者. 云離比掉. 定之異名. 且

約禪定中有四種禪. 一愚夫所行禪. 二觀察

義禪. 三念眞如禪. 四如來禪. 今云善思惟三

昧者. 是觀察義禪. 爲審定其法善須觀察. 正

念思惟安立法門. 爲後學者而作法則故. 第

二同號佛數者. 擧萬佛刹微塵數佛皆號功

德林. 與入定者而同其號. 明若迷其心境無

明與無限刹塵不殊. 若了達心原智慧功德

等十方而無盡. 以自一心洞曉與法界福智

無差. 今此菩薩入此定門. 以與一切諸佛契

同福慧. 遂得同號佛來加持. 明與十方諸佛

智慧解行同故. 福德功德同故. 第三明同號

佛來加者. 有六種加. 一以言加. 以言歎譽故

二毘盧遮那願力加. 乘往願故. 三毘盧遮那

神力加. 契佛神力故. 四 諸菩薩衆善根加. 同

善根故. 五諸佛與智加. 得十種無□智故. 六

諸佛以手摩頂加. 安慰許說法故. 已下明功

德林菩薩卽從定起正說十種行門. 如下十

種行中以十波羅蜜爲體

第一歡喜行以檀波羅蜜爲體. 有四十三行

經數:一七三九

經名:新華嚴經論卷第十九

頁數:八四六

上       欄

經. 分爲五段. 第一佛子何等爲歡喜行已下

至令一切衆生歡喜愛樂有九行半經. 明行檀

波羅蜜學佛所有修行分. 第二隨諸方土有

貧乏處已下至不違一切衆生之心有十行半

經. 明此位菩薩見貧乏之處誓願生彼富貴

家悉捨資財及以身命饒益分. 第三又作是

念已下至三□三菩提有八行半經. 明菩薩

於飢餓劫中作廣大身捨之濟乏分. 第四從

菩薩如是已下至不見大果不見小果有六行

半經. 明知眞無想分. 補特伽羅想. 此曰數數

取趣. 摩納婆想者. 此曰少年. 亦曰儒童. 意云

不分別善惡老少悉皆施與. 第五從爾時菩

薩觀去來今已下至第一歡喜行有七行半

經. 明觀衆生不堅固身心堅固身令永安隱

分

第二饒益行以戒波羅蜜爲體. 有四十二行

經. 分爲五段. 一佛子何等爲菩薩饒益行已

下至得佛所[&FFFF]#平等正法有六行經. 明於五

塵境界不著分. 二菩薩如是持淨戒時已下

至一切智心有八行經. 明魔將天女不能惑

亂分. 三佛子已下至無餘涅槃有八行經. 明

菩薩不以五欲惱衆生分. 四何以故已下至

令他快樂有十三行經. 明善自調伏方能說

法令他得樂分. 五佛子已下至饒益行有六

行經. 明得離世間行入甚深智慧分

第三無違逆行以忍波羅蜜爲體. 有三十行

經. 分爲三段. 一佛子已下至忍辱柔和有五

行半經. 明不害自他忍辱柔和分. 二佛子已

下至令他心得淸淨有十三行半經. 明菩薩

中      欄

身語加害堪忍分. 三菩薩爾時已下至無違

逆行有十行半經. 明菩薩觀空成忍分

第四無屈撓行以精進波羅蜜爲體. 有三十

七行半經. 分爲三段. 一佛子已下至一切佛

法句義故而行精進有二十二行半經. 明菩

薩不心世利爲心佛一切智故行精進分. 二佛

子菩薩摩訶薩已下至答言我能有六行經.

明菩薩爲衆生入地獄受苦無亂勞分. 三設

復有人已下至無屈撓行有八行半經. 明菩

薩爲饒益衆生故多劫受苦不辭勞分

第五離癡亂行以禪波羅蜜爲體. 有四十九

行經. 分爲六段. 一佛子已下至修菩薩行心

無癡亂有十行經明以正念於隨生死前中利生

無亂分. 二此菩薩已下至心常憶念無有間

斷有九行半經. 明菩薩聞持正念不亂分. 三

何以故已下至未曾一念心有散亂有七行

半經. 明以正念於好惡音聲無散亂分. 四所

謂正念不亂已下至而不能壞此菩薩心有八

行半經. 明聞法及利生無餘障分. 五菩薩入

三昧中已下至無差別有五行經. 明觀聲無

體堪忍分. 六菩薩如是成就寂靜身語意行

已下至離癡亂行有九行半經. 明身口意淨

堪入諸法不離一性分

第六善現行以般若波羅蜜爲體. 有四十行

半經. 分爲四段. 一佛子已下至方便示現生

相有十行半經. 明智性之無性示現方便現

生分. 二佛子已下至與一切衆生佛所依處

有十行經. 明菩薩遠心境一切法無性無依

而敎化衆生與作依處分. 三菩薩爾時已下

下      欄

至不行正道有十一行經. 明念度衆生分. 四

菩薩如是觀諸衆生已下至善現行有九行

經. 明度衆生未盡不取自證涅槃分

第七無著行以方便波羅蜜爲體. 有五十五

行經. 分爲六段. 一佛子已下至於諸佛法亦

無所著有十二行半經. 明菩薩嚴淨佛刹供

養諸佛心無所著分. 二此菩薩已下至能如

是無著故有十五行經. 明菩薩供佛無厭處

事法而常行中無所著分. 三於佛法中心無

障□已下至生諸善根而無所著有十一行

經. 明觀衆生苦增長大悲分. 四菩薩爾時已

下至何以故有九行半經. 明菩薩常住生死

敎化衆生無著分. 五菩薩作是念已下至心

無疲厭有九行經. 明敎化衆生觀法如幻分.

六無疲厭故已下至無著行有七行半經. 明

菩薩見未調伏衆生而往彼生分

第八難得行以願波羅蜜爲體. 有七十行經.

分爲六段. 一佛子已下至一性善根有四行

經. 明此位中十善根分. 二此菩薩已下至得

不退轉有八行半經. 明處苦無疲厭分. 三此

菩薩雖了衆生非有已下至何以故有十行

經. 明不捨不著衆生界分. 四菩薩深入衆

生界已下至非得果有十四行經. 明菩薩入

衆生界不著而亦不廢常在世間現身度衆生

分. 五菩薩成就如是已下至不著世間有十

九行半經. 明不說而說法自在分. 六菩薩如

是已下至第八難得行有十四行半經. 明行

菩薩行不心果報分

第九善法行以力波羅蜜爲體. 於此段中. 分

經數:一七三九

經名:新華嚴經論卷第十九

頁數:八四七

上       欄

爲五段. 一佛子已下至旋陀羅尼辯無盡有

十二行經. 明十無盡辯分. 二此菩薩已下至

悉亦如是有九行半經. 明大千界現身成佛

辯才無□分. 三復次已下至而作佛事有十

六行半經. 明於一毛端處道場無盡一切毛

處及不可說三千界示身成佛分. 四佛子此

菩薩已下至善能觀察法相故有六行半經.

明十種自在身分. 五菩薩成就如是十種身

已下至一切佛法源故有九行經. 明與一切

衆生所爲依處分

第十眞實行以智波羅蜜爲體. 於此段中. 分

爲三段. 一佛子已下至悉令淸淨故有十行

經. 明此位菩薩學三世諸佛誠實身語智得

佛十種智分. 二此菩薩復生如是增上心已

下至法界虛空界有十六行半經. 明以願力

敎化衆生不取菩提分. 三此菩薩已下至第

十眞實行可有十六行經. 明身含衆刹知根

利生自在分. 已下動地興供分中有十五行

經. 義分爲三段. 第一爾時已下至天微妙音

聲有五行半經. 明動地興供分. 二如此世

界已下至悉亦如是有一行半經. 明都結十

方同然分. 三復以佛神力故已下至十方世

界悉亦如是有八行經. 明十方功德林菩薩.

來集作證分. 如十方各過十萬佛刹微塵數

世界外有十萬佛刹微塵數菩薩皆名功德林

者. 爲明十行遍周故. 佛號普功德者. 爲明此

十行遍周卽功德遍周. 卽是此位之中所得

之果. 以行遍周所招功德故. 佛號普功德擧

十方各過十佛刹微塵數者. 亦明智所達法.

中      欄

亦明行門之量廣大卽佛果功德廣大. 如是

已上十行約十波羅蜜爲昇進於法自具分

明. 不煩更釋. 如是十行總是一時一念無前

後之行門. [&FFFF]#作前後延促之見. 皆須約法界

智體用成進修之門. 如說頌歎法中有七行

經明十種種性不斷故. 以頌重申. 如□于法

界者. □者及也. 云及于法界也. 如下頌分中

有二百二行頌. 兩行一頌. 如文具明

十無盡藏品第二十二

將釋此品. 三門如前. 一釋品名目者. 爲說此

十釋藏. 依法立名可知

二釋品來意者. 此位已說十種行. 以此十無

盡藏成前十行之法. 使令無盡. 成後十□向

之法. 使令進向. 令使行門不滯. 是故此品須

來

三長科經意者. 分爲二門. 一長科經意. 二隨

文釋義. 一長科經意者. 於此一品經中大段

隨十藏名目. 總有十一段經. 其文如下

第一從初爾時功德林菩薩已下至爲衆生說

皆令開悟有二十八行半經. 明正擧十無盡

藏名幷陳十種信法分. 於此分中復分爲六.

第一爾時功德林已下至是爲十有四行經.

明正說十藏之名分. 第二佛子已下至生淨

信已有五行半經. 明初擧十種信法分. 第三

聞諸佛法不可思議已下至何以故有七行半

經. 明聞法生信已於法不怯分. 第四此菩薩

已下至無知無捨有五行半經. 明知一切諸

佛出世入涅槃無近遠取捨分. 第五此菩薩

入佛智慧已下至一切諸佛方便有五行經.

下      欄

明入此信生在佛家順諸佛善根方便分. 第

六是名菩薩已下一行半經. 總明結信成能

演法分. 此信是十行之中位內之信. 文殊師

利覺首等是十信位中信心故

第二佛子何等爲菩薩戒藏已下至是名菩薩

第二戒藏. 於中有二十八行半經. 於此段中

復分爲三. 第一佛子已下至無毁犯戒有三

行半經. 明正擧十種戒名號分. 第二云何已

下至具足受持十種善業有二十一行經. 明

正說十種戒之持犯分. 第三菩薩已下至第

二戒藏有正說四行半經明. 此十行菩薩持

戒無毁犯分

第三佛子已下至第三□藏有十三行半經.

於此段中復分爲二段. 第一佛子已下至應

專心斷除有十二行經. 明斷無□行具於□

行分. 第二一行半經？明具足於□善爲衆生

說法分

第四佛子已下至是名菩薩愧藏. 於中有十

二行經. 於中大意復分爲三. 第一佛子已下

至又作是念有三行半經. 明自念於五欲境

無始長貪心分. 第二衆生無智已下至我今

行於愧有七行半經. 明念衆生愚癡爲於五

欲互爲怨□菩薩知之應自斷分. 第三速成

菩提已下一行半經. 善爲衆生說眞實法分

第五佛子已下至多聞藏有三十四行半經.

明聞藏. 於此段中復分爲三. 第一佛子已下

至無記法有四行經. 明擧十事有無分. 第二

何等爲是事有已下至是名無記法有二十六

行半經. 明正說十種事有無分. 初從十二緣

經數:一七三九

經名:新華嚴經論卷第十九

頁數:八四八

上       欄

說. 無明有故行有. 識無故名色無. 愛起故苦

起. 有滅故生滅. 此上四事識之與愛. 皆從無

明妄繫諸有生. 今達有本無. 卽十二緣滅. 十

二緣滅. 非智有生. 非智有滅. 但除其病. 其致

無依無形無爲而虛通萬有. 無思而現. 無作

而成. 學之者以止觀兩門功終. 方會此之一

辯. 後之十法總終聖敎. 具陳識相對治異解.

已下如文具明. 第三菩薩已下四行經. 明菩

薩念諸衆生無多聞慧我心多聞藏廣爲說法

分

第六佛子已下至施藏有九十三行經. 於比

段中復分爲二. 第一佛子已下至究竟施有

三行經. 明都擧十種施藏分. 第二佛子已下

直至是名菩薩第六施藏. 總說前十種施藏

分. 已上十種施理事盡含. 如文自具

第七佛子已下至開悟一切衆生有三十行

經. 於此段中復分爲五. 第一佛子已下至涅

槃如實知有十一行經. 明且擧如實知世間

法出世法根本所集體分. 第二云何知已下

至廣爲宣說有三行經. 明都擧前法從緣所

生本無所有分. 第三爲說何等已下至不由

他悟有六行經. 明正說前受想行等無體成

壞分. 第四此慧藏已下至是爲十有八行經.

明十不可盡分. 第五已下一行半經. 明得法

善說分

第八佛子已下至念藏有二十七行經. 於中

大意復分爲二段. 第一佛子已下至不可說

三昧種種性有十八行經. 明得無限正念法

分. 第二此念有十種已下至第八念藏有九

中      欄

行經. 明得十正念時於一切法無過失分

第九佛子已下有十四行經？於中大意復分

爲二. 第一佛子已下至不可說三昧種性有

十一行半經. 明聞持一切諸法無限分. 第二

佛子已下有兩行半經. 明此位菩薩所說法

無限唯佛能了知分

第十佛子已下一段有二十四行經. 於中其

意復分爲三. 第一佛子已下至何以故有十

二行經. 明此位菩薩辯藏無盡分. 第二此菩

薩成就十種無盡藏已下至第十辯藏有十行

經. 明正說十種辯藏分. 第三有兩行經. 明辯

藏無限分

第十一段中有八行經明總擧前十藏成就□

向法門分. 如前十二部經名中. 祇夜此云應

誦. 伽陀此云諷誦. 尼陀那此云因緣經. 優陀

那此云無問自說. 此十種藏爲成當位自分

十行令成滿故. 亦成後十□向法門故. 每位

皆然. 已上釋十行法門竟. 十□向如下此會

中序分正說流通者. 從此初昇兜率天宮. 是

序分. 已下兩品. 是正說分. 兩品中至下動地

興供. 是流通分. 兜率天宮說十□向法門. 於

此位中有三品經. 共成此位

昇兜率天宮品第二十三

第一從初昇兜率天宮品. 三義如前

一釋品名目者. 以昇天所至立名也. 兜率天

者此云樂知足天也

二釋品來意者. 明前十住十行二位以彰出

世已成如來智慧之業. 今於此天以明隨見

道者. 成如來大悲處世利生之業. 會融世間

下      欄

出世間. 不一不二法門. 是故此品須來. 凡大

悲門從初發心時. 以眞智慧進修中悲有勝

劣不同. 十住十行智悲兼修. 仍出世心多. 經

望此位大悲是理智位. 出世心終□入生死.

致慈之悲. 十地之中長養大悲更令深厚. 是

故善財十地表法中. 從初地已去有九箇女

天. 一箇瞿波是. 佛昔爲大子之時妻表悲. 十

地位以終法悅. 是妻義故. 問曰. 云何於此天

處說□向法. 答曰. 如須彌頂上說十住. 明初

生佛家住佛智慧之頂而無退轉. 夜摩天上

說十行法. 表行依空法一切無著. 至此兜率

天宮. 表雖不離欲界處大悲門而於欲境常

行知足無所染著但爲饒益衆生處於世間.

又此天處於欲界. 自須彌已上五天之處中.

以會智悲令不偏故. 如四天王還依帝釋爲

主故. 是故而於此天說十□向. 明和會眞俗

成大慈悲長處生死而不廢涅槃名爲□向.

從初發心住已來如是和會. 位終偏得其名

故名□向. 此爲以處表法昇進. 亦卽不曾身

有上下去來智悲□遍故. 無中邊故. 但明寄

處表一生菩薩處此天中果行滿故. 公明發

心初始始生如來智慧之家. 以佛智慧行大

悲門. 卽是圓滿如來果故. 果復常滿. 行復常

行. 果行常嚴故號佛華嚴也. 十地十一地依

此十住十行十□向法. 三法成其功用. 更亦

無別安立. 以是他化天中說十地時更不別

作法事興供故. 但長養此位大智大慈大悲

令深固圓滿故名十地

三隨文解釋者. 於此義中復分爲二. 此會中

經數:一七三九

經名:新華嚴經論卷第十九

頁數:八四九

上       欄

都會五位衆. 總在其中. 如下諸王菩薩等總

是. 一長科經意. 二隨文解釋

第一長科經意者. 從初爾時至經末約分爲

十一段. 第一爾時佛神力故已下至悉皆同

等. 於中有九紙經. 明兜率天王遙見佛來與

諸天衆敷座莊嚴分

第二爾時兜率天王已下. 至音樂一時同奏.

此一段經. 明兜率天王爲佛敷座已與諸天

衆以淨心興供養雲及諸菩薩奉迎如來分.

第三爾時如來威神力故已下. 至[&FFFF]#歎如來

無厭足一段經. 明諸天迎佛各各遙見佛來如

對目前敬佛興供分. 第四爾時一切諸天及

諸菩薩已下. 至阿僧祇衆生恭敬尊重. 此之

一段經文. 明諸天菩薩見佛神變饒益衆生

充滿十方遍周無限分. 第五爾時大衆咸見

佛身已下. 至不可思議佛法門故. 此之一段.

明如來身光遍照無限分. 第六爾時如來大

悲已下. 至稱揚[&FFFF]#說不可窮盡. 此之一段. 明

如來示一切智所有莊嚴隨利生無限令增長

分. 第七爾時兜率陀天王已下. 至一切世界

悉亦如是. 此之一段. 明兜率天王辦供已畢

請佛入宮殿如來受請分. 第八爾時一切寶

莊嚴殿已下. 至而說頌言. 此之一段. 明如來

入殿以佛殊勝德[&FFFF]#令殿莊嚴勝天所供分.

第九有二十行頌. 歎往昔十佛皆入此殿分

第十兩行經都結十方同此稱歎往昔如來入

此殿分. 第十一爾時世尊已下. 至悉亦如是？

此之一段. 明如來入殿昇座而坐以佛之德

殿內殊好出勝過天及十方菩薩皆來集分

中      欄

第二隨文解釋者. 從第一段長科中爾時已

下. 至如是渴仰悉皆同等. 復科爲七段. 第一

爾時已下. 至□對於佛. 有三行絶. 明智身□

圓滿分. 第二爾時世尊已下. 至妙寶莊嚴殿.

可爾行經. 明如來大智身遍周應感所見彼

此無來去分. 第三時兜率天王遙見佛來已

下. 至無能得究其妙好. 有七行經. 明天王殿

上敷座分. 從此已下至第一段終. 有一百九

十三行半經. 有一百七十七百萬億種諸莊

嚴寶座及寶地虛空悉皆遍滿. 又有一百八

箇百萬億種諸菩薩幷諸天八部王衆入法及

合掌思惟[&FFFF]#頌. 持幡等衆莊嚴寶地及虛空

周遍圓滿. 又有十箇百萬億善根之所嚴潔.

第四有百萬億層級已下. 至克諧衆樂. 有一

百一十一行半經. 有一百七十箇一百萬億

色類莊嚴寶座及虛空分. 第五有百萬億初

發心菩薩已下. 至百萬億菩薩善能敎化一

切衆生. 有七十六行經. 明菩薩入法諸天八

部衆都有一百箇一百萬億大衆海莊嚴寶地

及虛空中分. 第六百萬億善根所生已下. 至

百萬億 [&FFFF]#歎法而以[&FFFF]#歎. 有六行經. 明十種

善根莊嚴宮殿及寶座分. 第七如此世界已

下. 至悉皆同等. 有五行經. 明都結十方同然

分. 問曰. 十住但有諸天衆來迎世尊. 十行徒

衆卽有諸天及菩薩衆. 此會何故八部王衆

大衆廣博莊嚴色類甚多. 十地中不[&FFFF]#致天

王及衆來迎入殿莊嚴高座等事. 何意其位

高昇不陳廣供. 答曰. 十住有天無菩薩來迎

如來. 所施供養者爲十住位. 但明且初生佛

下      欄

智慧家. 未有先見道者. 至列諸天. 未有菩薩

爲初始從信位. 凡夫未得入聖位. 故以此初

昇須彌頂品. 不列菩薩之衆. 但有諸天奉迎

如來. 故明從此位方入聖流. 如昇夜摩天宮

品. 卽有諸天及菩薩衆. 稱揚[&FFFF]#歎者. 卽明十

住位已有見道入位故. 故十行位昇進中. 卽

有諸菩薩衆而迎佛會. 入十行法門以十住

十行. 設行衆行. 出世心多. 處世大悲. 由未自

在故. 所以衆不圓滿故. 是此兜率天宮諸天

菩薩. 及莊嚴色類多者. 明此□向之門會融

悲智. 出世與世間一體. 成就大悲. 普育含識.

遍周利物不棄微生. 是故天王龍王八部諸

王. 菩薩法王. 其衆無量. 莊嚴境界色相無邊.

表明悲位. 含弘濟生無限. 利物廣大獲益無

窮. 是故此天莊嚴廣大. 如十地之位. 但約此

十□向大悲之際智育遐周之門. 長 養大悲

使令堅厚. 更無餘法別有進心. 設復智有寄

途. 只是此位之中微細. 是故佛昇他化. 更亦

不別作. 徒衆承迎座體. 進修不論別加. 層級

可知隨文釋義者. 此昇兜率天宮品中. 云十

方一切世界皆常對於佛者. 明圓智遍周. 不

離菩提樹夜摩而昇兜率天者. 爲菩提之智

體本性無有依住. 遍往十方無去來. 今性不

可得. 無有住處. 無有遷變. 不動不寂. 無所造

作. 而隨根應十方世界. 於一切衆生前對現

色身如應化度時兜率天王遙見佛來者. 明

從前十行位向十□向. 爲遙見佛來殿敷寶

座者. 契會也. 如十住爲以方便三昧顯現如

來智慧法流. 卽座有安置. 十行之中爲以法

經數:一七三九

經名:新華嚴經論卷第十九

頁數:八五○

上       欄

身無相而爲行體座. 云化作寶蓮華藏者. 爲

表處行無染如蓮華故. 今此十□向位中. 爲

成大悲赴俗座. 云敷座. 敷者. 開發義. 爲表大

悲赴俗開敷衆善之華至菩提之妙果故. 又

敷者設義. 爲表大悲赴俗設法. 以利生故. 不

自心出世法故. 座體摩尼者. 明以大慈悲常

在生死而無染汚. 以表摩尼名離垢寶座. 云

師子者. 依主義也. 爲如來是無畏之主故. 諸

天妙寶之所集成者. 明妙理智悲萬行報得.

是故經云. 過去修行善根所得一切如來神

力所現者. 明一切諸佛福智萬行不異自佛

神力故. 但自心理智中與一切諸佛同福故.

爲智同行同故. 云無量百千億那由他阿僧

祇善根所生者. 明□向中福智大悲行周故

報也. 總云此座嚴飾是不可數無限善根所

生. 一切如來淨法所起者明以智起行無法

不淨. 餘如文自具. 有百萬億層級周□圍□

者. 十住云百千. 十行云百萬. 十□向云百萬

億. 明昇位階級也. 百萬億金網者. 爲善施敎

網明淨故. 百萬億華帳者. 以萬行含攝義故.

百萬億寶帳者. 觀一切衆生智可貴故. 可含

攝故. 百萬億□帳者. 大悲垂俗益衆生故. 百

萬億香帳張施其上者. 明張施戒定慧解脫

知見香之業報. 華□垂下香氣普熏者. 明忍

嚴垂飾. 百萬億華蓋者. 萬行覆育含識義也.

百萬億□蓋者. 慈蔭義也. 百萬億寶蓋者. 以

法寶蔭俗義也. 諸天侍立者. 明能行行人也.

四面行列者. 總云四攝四無量也. 百萬億寶

衣以敷其上者. 明以大慈大悲之理智常處

中      欄

生死衣覆衆生無有休息之業報故. 百萬億

樓閣綺煥莊嚴者. 明觀樓智閣差別觀智分

明名綺煥莊嚴也. 百萬億摩尼網者. 明施敎

網□諸垢故. 百萬億寶網者. 明敎能護育衆

生故. 百萬億寶瓔珞網四面垂下者. 明以萬

行爲瓔珞四攝衆生報名四面垂下飾故. 大

要言之凡隨智隨行. 隨慈隨悲. 隨波羅蜜. 隨

觀照. 隨助道法. 隨大願. 所有報境因果相似.

今將此業果將法表之. 網表理智行敎. 樓閣

表觀智. 殿表正智利生. 宮表含育無限. 座表

普印法空悲智萬行. 帳表隨根含攝衆生. 鈴

表法音和悅. 華表道眼開敷. 亦表行華資果.

十百千萬億都該大數無限. 但隨法准而知

之可見. 不煩更釋. 如梵云. 頻婆帳者. 此云身

影也. 謂此帳光明能現一切影像於中現故.

頻婆羅香. 明此香光潔能現一切影像故. 亦

以赤色光淨如頻婆果. 阿樓那香其色如日.

赫奕光明. 拘蘇摩華. 此有總別義. 總云一切

草木花也. 又有別者. 其華白色大小如錢. 似

此白菊也. 樓閣延□言寶閣相連長遠也. 寶

悉底伽此云佛胸前臆德之相. 具云□阿悉

底伽. □者樂也. 阿悉底迦者. 此云有也. 明

有此相者有大樂故. 以座上莊嚴有此相. 樂

寶天牟陀羅. 天鼓中之別名也. 因此撫擊方

能出聲阿迦尼□天此云色究竟天. 言其色

界此天最極上際已下四十衆菩薩. 明見座

莊嚴觀法倍倍入法昇進以爲莊嚴之境. 四

十衆者. 明十住十行十□向十地位也. 明此

天蘊修此四位法成普賢行自具故. 已下從

下      欄

百萬億天王已下至百萬億摩醯首羅天王有

十六王. 總該已上欲色二界主. 且總明此十

□向法門遍於三界以智隨悲遍於六道利生

自在如王故. 都擧十六種王名者. 明彰此位

總遍攝人天六道以智如王敎化衆生自在無

□故. 初總擧百萬億天王者明天王最自在

故. 然別擧龍王諦觀者明知根雨法自在. 夜

叉王頂上合掌者明守護自在. 乾□婆王起

信淨心者. 明以法 樂樂悅衆生自在. 百萬億

阿脩羅王斷□慢者. 明以大悲入生死海謙

下同事自在. 百萬億迦樓羅王口銜繒帶者

明大悲垂俗引接. 自在義故. 百萬億緊那羅

王歡喜踊躍者. 明能以法歌樂悅衆生令歡

喜自在故. 百萬億摩[&FFFF]#羅伽王歡喜瞻仰者.

明是腹行表恭敬義自在故. 百萬億世主稽

首作禮者. 明四天王主導衆生軌則義故. 此

是主人及神龍鬼等. 乃至地獄總攝在位. 百

萬億□利天王瞻仰不瞬者. 十住之位修方

便進心之定義. 百萬億夜摩天王歡喜[&FFFF]#歎

者. 如世間樂以歌誦之法樂以[&FFFF]#歎之. 明此

天以十行法樂故. 百萬億兜率天王布身作

禮者. 明此天大慈悲心布身如地荷有無倦

義故. 百萬億化樂天王頭頂禮敬者. 明下心

徹到大悲屈智至悲之極義故. 百萬億他化

自在天王恭敬合掌者. 明會智悲生死涅槃

無一異故. 百萬億梵天王一心觀察者. 明除

細習義故. 百萬億摩醯首羅天王恭敬供養

者. 明智慧法身大悲圓滿可恭敬供養故. 此

已上十六天王龍王等. 明智悲圓滿三界六